**ΠΡΟΣ ΔΗΜΟΤΙΚΑ ΣΧΟΛΕΙΑ ΠΕΡΙΟΧΗΣ ΕΥΘΥΝΗΣ ΤΗΣ Δ/ΝΣΗΣ Π.Ε. ΑΙΤΩ/ΝΙΑΣ**

Έχοντας υπόψη τα οριζόμενα στις διατάξεις του Π.Δ. 201/1998 (ΦΕΚ 161/98 τ.Α΄), αναφορικά με τις διδακτικές επισκέψεις, παρακαλούμε να ακολουθείτε την παρακάτω διαδικασία:

* Για τις διδακτικές επισκέψεις που πρόκειται να πραγματοποιήσετε **εντός Νομού Αιτ/νίας**, θα στέλνετε έγκαιρα (πριν από την πραγματοποίησή τους) στη Δ/νση Π.Ε. Αιτ/νίας το **ΥΠΗΡΕΣΙΑΚΟ ΣΗΜΕΙΩΜΑ**, το οποίο σας επισυνάπτουμε, με συνημμένο το σχετικό **ΠΡΑΚΤΙΚΟ** του Συλλόγου διδασκόντων και μόνο αυτά χωρίς να συνοδεύονται από διαβιβαστικό. Ο τρόπος αποστολής τους θα είναι **ΜΟΝΟ με MAIL:** ekpthem@dipe.ait.sch.gr **ή με FAX:** 26310/27315 και **όχι ταχυδρομικά**. Για την πραγματοποίηση της επίσκεψης δεν θα εκδίδεται Απόφαση από το Δ/ντή Εκπ/σης.

* Για τις διδακτικές επισκέψεις που πρόκειται να πραγματοποιήσετε **εκτός Νομού Αιτ/νίας** ή σε **ΚΠΕ**, θα στέλνετε έγκαιρα στη Δ/νση Π.Ε. Αιτ/νίας το **έντυπο με θέμα: «Διδακτική επίσκεψη με μεταφορικό μέσο»**, το οποίο σας επισυνάπτουμε, με συνημμένο το σχετικό **ΠΡΑΚΤΙΚΟ** του Συλλόγου διδασκόντων και μόνο αυτά χωρίς να συνοδεύονται από διαβιβαστικό. Ο τρόπος αποστολής τους θα είναι **ΜΟΝΟ με MAIL:**ekpthem@dipe.ait.sch.gr **ή με FAX:** 26310/27315 και **όχι ταχυδρομικά**. Παρακαλείσθε, τα σχετικά δικαιολογητικά να τα προωθείτε στη Δ/νση **τουλάχιστο 7 με 10 ημέρες πριν την πραγματοποίηση της εκδρομής**, προκείμενου να υπάρχει ο απαιτούμενος χρόνος για την επεξεργασία τους και την έκδοση της σχετικής Απόφασης έγκρισης από το Δ/ντή Π.Ε., **η οποία και σας είναι απαραίτητη προκειμένου να πραγματοποιηθεί η εκδρομή.**

 Για οποιαδήποτε διδακτική επίσκεψη ενημερώνετε το Σχολικό Σύμβουλο.

 Παρακαλούμε για την πιστή εφαρμογή των διατάξεων του ΠΔ 201/1998 καθώς επίσης και όσων Υπουργικών Αποφάσεων και εγκυκλίων ρυθμίζουν λεπτομέρειες για τις εκδρομές, επισκέψεις και λοιπές δραστηριότητες.

 Σίγουροι για την καλή συνεργασία είμαστε στη διάθεσή σας για οποιεσδήποτε διευκρινήσεις (Δουληγέρη Ευαγγελία: 26310/50282).

Τα επισυναπτόμενα έγγραφα μπορείτε να τα βρείτε και στην ιστοσελίδα της Δ/νσης Π.Ε. Αιτ/νίας.